Welcome back sa special Halloween episode
ng Twin Flame Ascension School.
Ilang buwan na akong nagsasaliksik tungkol sa Twin Flames Universe.
Like button o dislike button, ang sikreto ay maganda 'yon pareho.
May sarili silang vocabulary.
Isang Kundalini Awakening Superconductor.
Superconductor.
Ano'ng ibig sabihin ng "upset"?
Ano 'yong "channeling"?
Ang leon at ang usa.
Naku po.
Nabahala talaga ako sa ilan sa mga natutuklasan ko.
Kung ako sa 'yo, hahabulin ko siya na parang cheetah.
Parang nagbago talaga si Jeff.
Matakot kayo sa malaki at nakakatakot na Jeff at Shaleia.
Kakainin namin ang mga anak ninyo. Kukunin namin sila sa inyo.
Napansin ko kung paano nila tratuhin ang mga tao, 'yong pagka-immature nila.
Sa tingin ko, hindi.
Ngayon, napaiyak ko siya kasi pinagtawanan ko siya.
Sinusubukan niyang pagmukhain 'yong tough love.
Tanga ka.
Tatawagin kitang tanga nang may pagmamahal.
Gago lang talaga siya.
Baliw ka. Ayokong kilalanin ka.
Iniisip ko bang nagdodroga siya? Hindi ko alam.
Magtiwala kayong gagabayan ko kayo, aalalayan kayo.
May mga pangit na payo si Jeff
sa mga taong ang twin flames ay nagtatakda ng boundaries,
o hindi sila gusto.
Tapusin n'yo ang kasal n'yo. 'Wag mong alalahanin ang asawang 'yan.
May nakapanayam akong lumabag sa restraining order.
Nakulong siya. Ipinakulong siya ng mahal niya.
Ito ba ang totoong nangyari?
Oo.
Ang sakit sa puso pag nakikinig sila at hindi iyon gumagana.
Lumaki ako sa Netherlands.
Dutch ang ama ko at Moroccan ang ina ko…
DATING MIYEMBRO
…kaya lumaki ako sa gitna ng dalawang magkaibang kultura.
Matagal akong hindi sigurado sa kung ano'ng gusto kong gawin,
pero kinalaunan, lumipat ako sa Amsterdam para doon mag-aral.
Sabi ko sa sarili ko, "Ayoko na sa mga kaswal na ugnayan,
"handa na ako sa totoo,
"sa mas solido na kaya kong pagsimulan."
Tapos, siguro makaraan ang isang linggo, nasa club ako,
may nakilala ako.
Ang una kong naramdaman ay siya na talaga.
May instant connection kami.
Tapos, nagsimula kaming mag-date.
Alam kong may espesyal sa relasyong ito,
dahil espirituwal 'yon.
At 'yon ang sinasabi nina Jeff at Shaleia.
Welcome back sa Twin Flame Ascension School.
Juicy ang klase natin ngayon.
Makikibalita tayo kay Marie-Sophie. Kumusta ka ngayon?
-Ayos naman. Salamat. -Mabuti.
Ang twin flame ko, maganda ang ugnayan namin.
Pero wala kaming talagang matatawag na relasyon.
Ga'no katagal mo na siyang kilala?
Dalawang taon at apat na buwan.
May problema, at wala talaga akong malapitan.
Nasaktan talaga ako dahil binuntis niya ang nobya niya
sa ikalawang pagkakataon nito lang. At hindi ko inasahan 'yon
dahil akala ko, ang tingin niya sa amin
ay potensiyal na magnobyo…
Gaano katagal na sila ng nobya niya?
-Labing-apat na taon at… -Labing-apat na taon?
Bagot na sila sa isa't isa, kaya nagkaroon sila ng anak.
Nang piliin niyang magkaanak ulit sa kanya,
naisip ko talaga, "Bakit, kahit nakilala mo na ako?"
Alam mong kinumpirma naming siya ang totoo mong twin flame, tama?
Oo.
Talagang litong-lito ako.
Di ko alam kung ano ang nangyayari.
Bakit okay sa kanya 'yon?
Bakit mo gagawin 'yon?
Baka komportable siya sa kanya,
ayaw niya talagang magkaroon ng anak sa ibang tao
at alam niyang lumalayo na siya dahil nakilala na niya ang true love niya.
Ano?
Ang sakit talaga para sa akin,
pero sa huli, sinabi nilang, "Uy, ganito talaga ito,
"at makinig ka sa amin dahil mas maalam kami sa 'yo.
"Wag kang magtiwala sa sarili mo.
"Makinig ka sa amin dahil mas maalam kami. Mas mataas kami sa 'yo."
Ang susunod na gagawin mo ay maging matalik niyang kaibigan.
Umupo kayo at kausapin mo siya, "Huwag ka nang mag-aanak pa
"sa nobya mo. Kung gusto mo ng isa pa, tayo ang gumawa,"
o bahala ka.
Oo. Magsimula tayo ng pamilya rito.
Nakikinig ang mga tao sa payo ng Twin Flames Universe
nang higit pa sa payo ng kaibigan nila,
dahil sinasabi nilang may direct channel sila sa Diyos.
-Totoo 'yon. -Oo, alam mo.
Hindi maitatanggi.
Tipong, "Hindi, sinabi ng Diyos kina Jeff at Shaleia na dapat habulin ito.
"Dapat gawin ko 'yon."
Nagtatrabaho ako sa gas station na 'yon.
Doon ako binibisita ng twin flame ko.
Makikita ko na lang ang sarili kong naghahabol sa taong 'to…
DATING MIYEMBRO
…sinusubukang ipaalam sa kanya ang ugnayan namin, pero nakapokus siya
sa pagiging straight, probinsiyano,
redneck na magtotroso,
sa halip na maging sarili niya.
Nagpadala ako ng mga mensahe sa kanya.
Uy.
Nakipag-usap ako sa kanya.
Ako ang nanguna.
Uy, kumusta na?
Kahit na di siya sumasagot,
Pakiramdam ko, kasama ng Twin Flame community,
na iyon ang dapat kong gawin.
Welcome back sa isa na namang juicy na Twin Flame Ascension School class.
Habang palalim tayo nang palalim sa inner work,
parami nang parami ang natutuklasan.
Kaya naman, gusto kong tawagin si Arcelia para magsimula.
Hi.
Kumusta ka ngayon, Miss Arcelia?
Siguro, natatakot akong hindi sapat ang ginagawa ko.
Dito tayo susulong. Dito kumikilos ang Diyos, sa pamamagitan natin.
Oo.
Ayos lang tanggapin ang sitwasyon mo ngayon.
Lagi kong sinusunod ang gawain, naniniwala ako roon,
dahil akala ko, iyon ang dapat kong gawin.
Pero paglipas ng panahon, nalaman kong may karelasyon na ang twin flame ko...
…at nasaktan talaga ako roon.
Pero panay ang kumbinsi nila sa aking ilaban siya.
-Di naman kailangang maging masakit. -Oo nga.
Natatakot kang kailangan mong kumilos
-para makasama siya. -Oo.
Kung wala akong iniisip na Twin Flame,
mapagtatanto kong may sarili rin siyang mga isyu.
Nasabi ko sana, "Okay, naniniwala ako. Hindi ko gagawin 'yon.
"Hahayaan ko lang 'to. Ayos lang."
Ang ginagawa natin ngayon ay ang mirror exercise lang.
Ang pagdadala ng pag-ibig sa mga lugar na mahal natin.
Kaya nahimok akong ituloy ang mga bagay-bagay.
Gawin mo ang inner work at ang mirror exercise mo,
at maghihilom ang labas at bubuti ang lahat.
ANO ANG MIRROR EXERCISE?
Nalulungkot ka ba, o may bumabagabag ba sa 'yo?
Gawin mo ang mirror exercise.
Una, alamin mo ang ikinaiinis mo.
Naiinis ako kay Bob dahil ayaw niya sa akin.
Ang mirror exercise ay paraan ng introspection
na di inimbento ng Twin Flames Universe, pero ang kanilang signature teaching.
Ikalawa, baguhin ang lahat ng pangngalan at panghalip at itukoy sa sarili.
Naiinis ako sa sarili ko dahil ayaw ko sa sarili ko.
Kapag may problema ka sa buhay mo,
sasabihin mo, "Ako ang ugat ng problemang ito."
"Ano'ng ginawa ko?"
Pag may nakipaghiwalay sa 'yo,
tatanungin mo ang sarili, "Bakit ako nakipaghiwalay sa sarili ko?"
Ikatlo, bigyan mo ng pagmamahal na kailangan mo ang iyong sarili.
Puntahan ang bahagi ng sariling nalulungkot, at mahalin mo ito.
Iyon ang paniniwala nina Jeff at Shaleia. Lahat, maski mga isyung medikal
hanggang sa di pagkakuha ng trabaho at kailangan mo ng pera.
Para sa kanila, kasalanan mo ang mga 'to
at malulutas 'yan ng inner work, ng mirror exercise.
Gaya ng kalbo mula sa Germany na may mga pusa.
Sabi niya, "Ayaw sa akin ng mga pusa ko."
Di ko alam kung bakit sila umaalis.
Suriin mo ang relasyon n'yo.
Oo.
Sabi ni Jeff, "Mag-mirror exercise kayo ng mga pusa mo."
Sa isip ko, "Ano'ng pinagsasasabi mo?"
Tumutugon lang sila sa enerhiya mo.
Gaya ng twin flames natin.
Oo, ako ang boss.
-O, hindi. -Narinig niya yata.
-Kunin mo ang pusa. -Kunin mo.
-Alam nilang pinag-uusapan sila. -Oo, ikaw ang boss.
Si Fabian ito. Gustong magkaroon ng relasyon sa kanyang pusa.
Tapos, sa susunod na video, "Nag-mirror exercise kami ng mga pusa,
"at mapagmahal na talaga sila." Naisip ko, "Ano raw?"
Talagang sisiyasatin ni Briana ang sentro
ng nararamdaman at iniisip niya,
at di ko maintindihan 'yon.
INA NI BRIANA
Pero alam kong isa 'yong konsepto na maraming naniniwala.
Una, bakit ka nababalisa?
Nababalisa akong sinisira nila ang buhay ko.
Palitan mo ang mga pangngalan at panghalip mo at ituro sa 'yo.
Nababalisa akong sinisira ko ang buhay ko, o ang sarili ko.
Okay, magaling.
Ipapaliwanag niyang pakiramdam niya, kailangan niyang maghilom,
at kailangan niyang ulit-ulitin ang mga mirror exercise
nang higit sa ilang beses sa isang araw.
Nakikita ko ang bahagi ng sarili kong gumigiwang, kaya nababalisa,
sumisigaw, at gusto kong samahan siya, at mahal ko siya.
Tingin ko, inosente siyang nagsimula
at nahulog sa patibong na ito.
At habang lalo silang nasasangkot,
lalo siyang naniniwala sa sinasabi nila.
Tinrabaho mo ang nagpapabalisa.
Ang tanging rason kung bakit mo nararanasan 'yan
ay dahil di ka kumikilos sa mirror work mo.
Iyan ang sentro nito.
Lumalala ang pangongontrol nina Jeff at Shaleia.
At malaking bahagi ng kontrol na 'yon ang mirror exercise.
May mga kinapanayam ako sa Australia, Romania, Spain, Mexico,
at sa lalo kong pag-iimbestiga sa Twin Flames Universe,
lalo kong gustong malaman ang tunay nilang motibasyon.
Naniniwala ba talaga sila sa mga tinuturo nila
o paraan lang 'to para kumita?
Gusto kong tanungin sina Anne at Catrina, at hiramin ang nalalaman nila.
Kinailangan talaga kami nina Jeff at Shaleia.
Ang buong value proposition nila ay mahanap ang ultimate lover mo,
at kailangan nila ng magkapares.
Sina Anne at Catrina ang testamento.
Muli, hindi ito imposible.
Kami ang pares na pinagbasehan nila.
Na-engage kami ni Anne.
Diyos ko!
Diyos ko. Binabati ko kayo.
Sobrang excited ako.
Kabibili lang namin ng matching engagement rings.
Walang istruktura ng organisasyon noon.
DATING MIYEMBRO
Sina Jeff at Shaleia lang,
at ilang taong dumadalo sa mga klase.
At dagdag sila nang dagdag ng mga tao sa komunidad,
at parami nang parami ang mga dumadalo sa mga meetup.
-Nakikita n'yo ba ako? -Oo.
-Nakikita kita. -Nakikita kita.
Nagsabi talaga si Jeff,
"May oportunidad talaga kayo rito."
Para tumulong sa Twin Flames maging Harmonious Union,
dahil natamo n'yo na ang Harmonious Union
ng iyong totoong twin flame.
Kita n'yo nang maganda ito,
at oras na para ibahagi ito sa iba.
Gusto ni Jeff na tumulong kami sa pagbuo ng coaching program
sa Twin Flames Universe.
Pareho kaming mga ina ng mga maliliit na bata.
Nauwi kami sa sitwasyong ito kung saan naipit kami sa pagitan
ng pagiging mga ina at pangangailangang kumita.
Kailangan naming malaman kung paano namin
mairaraos ang pinansiyal na pangangailangan.
Talagang nahimok niya kaming saluhan sila.
Akala ko, magandang oportunidad ang coaching,
at lahat ng kikitain namin sa coaching ay amin.
Hi sa inyo, at magandang hapon.
Ako si Catrina, at wala rito ang twin flame ko, pero siya si Anne.
Kung di n'yo pa kami nakikilala dati, hi, kumusta kayo?
-Ngayon, gusto kong pag-usapan… -Hello, ako si Denis.
Nagboluntaryo ang mga tao,
at gustong maghasa ng coaching practices.
Ako si Summer, isang Twin Flame coach.
-Hola, ako si Carmen. -At narito kayo kasama si Kanisha.
Ang mga coach ay parang mga mini Jeff at Shaleia.
May sarili silang mga therapy group.
Tingin ko, doon talaga hirap ang maraming mga tao, sa suporta.
At one-on-one coaching ang alok nila.
Naiuuwi naman ng mga coach ang kita nila mula sa mga klase.
Naisip kong magandang may nabubuo ang mga tao para sa sarili nila
na siguro ay mas swak sa kung ano ang nais nilang gawin sa buhay.
Gusto ko lang tumulong sa mga tao.
Kaya sabi ko, "Okay. Mag-coach tayo. Gawin natin 'to."
Ang naririnig ko, ang balita ngayon, maayos naman kayong dalawa.
Marami yata kayong nakakatrabaho.
Dahil lagi kaming nakikita sa komunidad,
lalapitan kami ng mga tao para sa coaching.
Nasusuportahan namin ang sarili namin.
Kumikita naman kami.
Matagal-tagal ding maganda ang takbo,
at napakaraming kalayaan
para sa kahit sinong nasa pakikipagsapalarang 'yon.
Pero, paglipas ng panahon, naging kontrolado na ang mga bagay.
Hi, welcome back.
Sumali kayo sa klase ko, welcome sa live feed class.
Handa na kayong magtrabaho?
Narito na ako, tara na.
Ayos 'yon.
Ano'ng gagawin n'yo?
Ano'ng purpose mo? Ano'ng pinakamahalaga sa 'yo?
Lagi kong gustong magtanghal sa entablado.
Magaling talaga ako.
Ipinanganak akong may boses.
Sige.
Habang kinukuwento mo 'yon, parang nagtutunog…
Nawala na ang pagmamahal doon. Hindi 'yon ang…
Ayaw mong gawin 'yon ngayon. Ayaw mong tumapak sa entablado.
-Ayaw ko? -Ayaw mo.
Ayaw mo bang maging Ascension Coach?
Puwede mong sundan ang puso mo…
o maging malungkot ka.
Isa lang ang daan sa kaligayahan.
Ang pagsunod sa puso mo.
At ang pagiging Ascension Coach ay nasa puso mo.
Sana piliin mo ang karunungan.
Ang coaching program, at pagkuha ng mas maraming coaches,
ay paraan para kina Jeff at Shaleia na palakihin ang kita.
Ang mga coach ay inaasahang kukuha ng mas maraming coach.
At pag may nakuhang bagong coach,
pabibilhin sila ng video series nina Jeff at Shaleia.
Isandaang porsiyento ng kita roon ay kina Jeff at Shaleia.
Para makabili n'on ang isang tao,
ilang libong dolyar ang kapalit. Napakamahal.
At doon talaga kumita sina Jeff at Shaleia.
Ako si Amy Bailey. "Nag-date" kami dati ni Jeff.
DATING KAIBIGAN NI JEFF
Na, alam n'yo na, relasyong pang-Grade 8.
No'ng nasa high school si Jeff, alam kong gusto niyang magnegosyo.
Lagi niyang sinusubukang gumawa ng bago.
Kumita ng maraming pera nang di napapagod.
Iyon ang gusto ni Jeff. Iyon talaga ang gusto niya, dati pa.
No'ng nasa Hawaii siya, limang taon ko yatang di nakita si Jeff.
KABABATA NI JEFF
Nami-miss ko siya noon, siyempre.
Kumusta, guys?
Nag-uusap pa rin kami noon. Nakakapag-video chat.
Tapos, noong 2015, ibinalita ni Jeff na,
"Uy, babalik na kami ni Shaleia sa Michigan."
"Titira kami sa mga magulang ko hanggang stable na kami,
"at aalamin namin ang gagawin pagkatapos."
Gusto mong ipakita sa mga tao ang bago mong gupit? Revelio!
Sinusubukan nilang magsimula ng online business bilang spiritual teachers,
at siguradong ang pamilya niya ay,
"Ano'ng ginagawa mo, Jeff? May business degree ka."
Hindi gumana 'yon, at kalaunan, pinaalis sila ng pamilya.
May nakita kaming Facebook message,
"Uy, naghahanap kami ni Shaleia ng bagong matitirhan."
Kaya sabi ko, "Tingnan natin. Ano namang mangyayari?"
Di ko magagamit ang salitang normal para ilarawan ang bahagi ng buhay ko
kung kailan nakitira sa akin sina Jeff at Shaleia.
Panay hot dogs ang kinakain nila.
Tatlong beses sa isang araw, almusal, tanghalian, hapunan, hot dogs.
Di pa ako nakakakain ng hot dog mula 2015. Hindi ko kaya.
May mga sandaling weird na sinusundan ng iba pang sandali na weird.
-Ako ay… -"Ako ay."
-Kaisa ng aking planeta. -"Kaisa ng aking planeta."
Noong panahong nakitira sila sa akin,
nagsimula silang mag-post ng mga video sa YouTube
nilang dalawa, habang binubuo ang pundasyon ng magiging Twin Flames.
Paki-like ang video. I-share n'yo kung maganda sa tingin n'yo.
At, Diyos ko, mag-subscribe kayo sa channel namin.
Isang araw, nasa likod-bahay kami ni Jeff, at sabi niya,
"Naisip ko na ang susunod kong negosyo.
"Alam mo kung paanong ang mga sakit
"ay sanhi ng kung anong mental trauma
"na nangyari sa kanila no'ng mga bata sila."
At sabi ko, "Okay…"
At sabi niya, "Nalaman kong may talento ako.
"Kaya kong kausapin ang mga tao,
"at mapapalabas ko ang mental trauma na ito.
"Kagabi ang una kong kliyente.
"Maganda ang 20-minuto naming session sa Facebook Messenger,
"at pinagaling ko ang multiple sclerosis niya."
Wala ka nang maisasabat sa ganoong pahayag.
Meron siyang website na ina-advertise noon,
na kaya niyang gumamot ng mga sakit,
pati kanser.
Tatlumpung dolyar sa paggamot ng sakit ng ulo,
hanggang sa pagpapagaling ng kanser.
I-click DITO para makausap si Jeff at masimulan ang iyong paggaling ngayon.
Isang kaibigan namin sa high school
ang nag-post, "Uy, Jeff.
"Baka natatandaan mo, namatay sa kanser ang nanay ko
"noong nasa high school tayo,
"at di ko maiwasang maramdamang sinasamantala mo ang mga tao
"sa pinakamahinang sandali nila."
At sabi ni Jeff sa reply,
"Ikinalulungkot kong wala pa akong talento noong nasa high school tayo,
"kaya hindi ko napagaling ang nanay mo."
Sabi ko, "Kailangang may gawin ako.
"Dapat mapaalis ko sila sa bahay."
Hindi puwedeng naniniwala siyang
mapapagaling niya ang kanser.
Hindi puwede.
Gimik 'yon. Negosyo.
Negosyo niyang magmanipula ng mga tao.
Heto ang intensiyon ko. Lilinawin ko lang.
Magiging mayaman talaga kami.
Bagay lang sa akin ang maraming kayamanan.
Habang lumalaki, hirap talaga ako sa mental health ko.
Nagsimula akong ma-depress noong 10 taong gulang ako.
Parang ang dami kong pinagdaanang trauma.
Nakaranas ako ng sexual abuse noong bata ako. Na-bully ako.
DATING MIYEMBRO
Nakaranas ako ng karahasan noong bata ako.
Hindi… Hindi masaya.
Akala ko, ang Twin Flames Universe ang tutulong maghilom sa trauma,
mga dinaramdam,
at gaganda nang gaganda ang buhay mo.
Magma-manifest ka ng pera,
malalaman mo ang purpose mo sa buhay,
makikilala mo ang kabiyak mo, at magiging masaya ka.
Isipin mo na lang.
Tingin ko, naaakit talaga ng grupo ang mga taong
gustong maghilom,
gusto ng mga kasagutan sa sakit nila.
Pero kailangan mong magbayad ng pera.
Ano'ng ibabayad mo para magkaroon ng kung anong meron kami?
Anong… Magbigay kayo ng presyo.
Gagawin ko ang lahat.
-Wala akong pakialam. Kunin mo'ng pera ko. -Sulit 'yon.
Nagbabayad ako ng $111 kada buwan.
'Yon ang pinakamura nilang klase.
ONE CLASS PASS: $1111 ISANG BAYARAN LANG - BILI NA
Wala akong trabaho noon,
kaya ginagawa ko ang lahat para makabayad sa mga klase.
Mga gawaing-bahay…
lilinisin ko ang kuwarto ng kapatid ko kapag binayaran niya ako.
May mga magmemensahe sa akin,
"I-upgrade mo ang klase mo sa ganito."
Sabi ko, "Gusto kong sumali riyan,
"pero wala akong pambayad ngayon."
Sabi nila, "Anak ka ng Diyos.
"Mahal ka ng Diyos. Kaya bibigyan ka ng Diyos ng pambayad para dito."
May babaeng literal na tinuruan ako ng proseso
ng pag-sign up sa isang PayPal credit card.
Disiotso ako noon. Di pa ako nagkaka-credit card.
Pinipilit niya akong gawin 'yon.
Buti na lang at na-decline ako.
Parang mas interesado sila sa pera
kaysa sa pagtulong sa mga tao at pagsigurong okay lang sila.
Hi sa inyong lahat. Iaanunsiyo ko ang Wellbeing With Briana
group coaching!
Sa wakas!
Gusto ng Twin Flames na gawing Ascension Coach si Briana.
Nirerekomenda kong tingnan n'yo ang aking YouTube channel.
At kalalabas ko lang ng three-part, free e-course.
Natanggal si Briana sa trabaho dahil nakaapekto ito sa trabaho niya.
Uy, guys. Si Briana 'to.
Ilang oras siya roon. Hindi nila siya binabayaran para dito.
Hello sa inyong lahat.
At kinausap ko si Briana tungkol doon,
at natakot talaga ako sa sinabi niya.
TITA NI BRIANA
Aniya, "Tita, di mo na kailangang mag-alala sa pera.
"Kung may gustong-gusto ka, mangyayari 'yon basta.
"Maaayos 'yon pag sinunod mo ang Twin Flames methodology."
At naisip ko, "Naku po."
Nais kong magtrabaho ka sa Twin Flames Universe,
at maging dalubhasa sa isang bahagi nito.
Gusto nilang magbayad ka sa klase,
pero gusto rin nilang magbigay-serbisyo ka para…
lumago ang komunidad nila.
Mabilis na lumaki ang negosyo,
dahil nagre-recruit ang mga pinakaaktibo.
May army ng mga taong
nagre-recruit at nagpapasok ng kita at nagma-market nito.
-Nang libre? -Nang libre, oo.
Hindi 'yon isang bagay na napagpasyahan kong gawin mag-isa,
at sasamahan n'yo ako.
Tara na, guys! Sakay na sa sleigh ni Santa at bibigyan niya kayo ng regalo.
Nangyayari lang 'yon dahil
maraming tao ang desperadong
maging bahagi ng grupo.
Gusto naming tumulong sa mga tao. Masarap tumulong.
At nagsimula akong gawin 'yon. Nagboboluntaryo ako pag libre ako.
DATING MIYEMBRO
Kailangang maabot mo ang standard.
At heto ang standard.
Kailangang maging maganda ang website natin.
May direktor sila ng HR. Meron silang VP ng sales.
Meron silang taga-marketing, mga social media manager.
May corporate hierarchy ito ng mga taong nagtatrabaho nang libre.
Hindi ko gagawin ang parte ko
hanggang malaman kong may mabubuting tao at mabubuting mga team
na handang magtrabaho.
Kung maganda ang ginagawa mo,
bibigyan ka nina Jeff at Shaleia ng higit na responsibilidad.
At bibigyan ka nila ng status,
kaya parang ayos lang na hindi ka nila binabayaran.
Hindi ito wish list ng, "Maganda sana kung…"
Ito ang realidad.
Gusto nila akong… Naaalala kong sabi ni Shaleia,
"Ang LGBT branch ay branch mo."
Gumawa ka ng website.
Kailangang disenyuhan at pagandahin mo 'yon.
Kailangan ko ng buong web team para gumawa ng pinakamagandang website.
Ang bayad sa akin ay,
"Rewarding lang na ginagawa ito para sa TFU."
At kung di mo kayang gawin ang posisyon mo,
umalis ka na, kasi dudurugin ka namin.
Live kami ngayon mula sa aming bagong-bagong bahay…
sa Farmington Hills, Michigan.
Ang ganda-ganda rito. Masaya kami rito.
Nagawa namin.
Nagbago talaga sila nang lumaki ang grupo.
Para bang makikita mo na ang linya sa buhangin.
Naging napaka-materialistic nila.
Ngayon lang ako nagkaroon ng pabango.
Ang Christmas tree namin.
Nang magsimulang kumita sina Jeff at Shaleia
sa online business nila,
ipinagyabang agad nila ang mga pag-aari nila.
Ang nakalagay roon ang bagong-bagong Subaru Outback.
Milagro para sa amin ang kotseng 'yan.
Nakaalis sila sa maliit na apartment
sa pangit na bahagi ng Detroit, at nakaangat sila.
Mula sa squatters, nasa rich club na kami.
Tuwang-tuwa sila sa sarili nila.
Kaninang umaga, nagising ako sa kamang nagkakahalagang $11,000
na may kubrekamang nagkakahalaga ng $350.
Hindi pambilyonaryo ang kama ko,
pero upper middle class 'yon.
At habang palaki nang palaki ang kita, umangat din ang materialismo nila.
Ito ang Porsche. Halagang $100,000 ito.
Isa sa pinakamagagandang Corvette na mabibili ngayon.
Nakaupo lang ako, iniisip, "Matatapos din 'to."
Sino'ng may ayaw makakita ng magandang kotse?
Masaya akong bumigay sa ganoon.
Pero hindi natapos 'yon.
Ang buhay ng mga mayayaman at sikat.
Umingay lang lalo.
Kumusta?
Bilhan mo siya ng Porsche!
Tuwang-tuwa sila sa sitwasyon nila,
na hindi nila mapigilang gawing sentro iyon ng komunidad.
Hindi lang kami milyonaryo, multi-milyonaryo kami.
-Milyonaryo ako. -Oo nga.
At lalong naging kontrolado ang lahat.
Sa pagdami ng pera, lumakas din ang kontrol.
At napakalinaw n'on.
Noong una, ang Twin Flames Universe ay tungkol lang sa paghahanap ng romansa,
tapos, naging, "Ay, hindi, buhay mo na 'to."
Sinusubukan nilang palawigin ang impluwensiya nila
sa lahat ng aspekto ng buhay ng mga miyembro nila,
at kontrolin ang mga aspektong iyon ng Twin Flames Universe.
Kung wala kang tiwala sa amin, at sa turong ito,
hindi mo magagamit ito para makasulong
sa inyong Harmonious Union at higit pa.
Kailangan mo 'to.
Sabi ni Jeff sa akin, nag-aral siya ng neuro-linguistic programming.
Ang neuro-linguistic programming ay isang porma ng hypnosis,
at alam kong nag-aral siya kung paano gamitin 'yon sa mga tao.
At parang pagpapakita 'yon
na may kontrol siya sa amin.
Di na namin palalagpasin ang pagtanggi n'yo sa amin.
Nakakalamang kami sa 'yo riyan.
Ang mirror exercise siguro ang pinaka-controlling sa mga teknik nila.
"Naiinis ako sa sarili ko dahil iniiwasan ko ang sarili ko."
May katotohanan ba ang pahayag na 'yon?
Oo.
Ang twin flame ko, na naka-date ko nang isa't kalahating taon,
sinakal niya ako at akala ko, hindi na siya titigil.
Sabi sa akin ng Twin Flame coaching,
"Ayos lang. Sinusubukan niyang maging divine masculine mo."
Sobra akong na-overwhelm, nasaktan, at na-trauma.
Naghahanap ako ng tulong.
Sabi sa akin ng coach ko, gawin ko ang mirror exercise.
Kung palagi kang sinasabihan na kasalanan mo ang lahat,
mawawala ka talaga sa realidad at sa kung sino ka talaga.
Parang ang tanging paraan para makatakas ay umalis,
dahil panay lang ang pambu-bully niya.
Iyan ay… Sino'ng naglagay sa 'yo sa posisyong 'yan?
Ayoko na sa kanya. Di ko makayanan ang ginagawa niya.
Ayaw mo sa sarili mo, at tinutulak mo ang sarili mo.
Hindi! Hindi ako ganyan.
Oo, ganoon ka.
-Iyan ang ginagawa mo ngayon. -Hindi.
-Mirrored sa 'yo 'yan.
Anak ng? Pinaglalaruan n'yo lang ang pamilya ko.
At naisip ko, "Ano 'to?"
Nakakalungkot talaga, dahil di mo naman kasalanan palagi.
Di mo mapipili ang mga kamalasang mangyayari sa 'yo.
At kung tuturuan kang kasalanan mo 'yon palagi,
mase-set up ang mga tao sa mas marami pang trauma.
Tingin ko…
nagsimula akong magkaroon ng mga isyu sa twin flame ko.
Litong-lito ako.
Ginagawa ko ang lahat. Binubuhos ko ang kaluluwa ko,
nagsasanay ako, nasa mga coaching session.
Binoboluntaryo ko ang libreng oras ko.
Bakit walang nangyayari?
SINUSUBUKAN KONG GAWIN ANG MIRRIOR EXERCISE,
PERO DI GUMAGANA. PARANG MALI ANG GINAGAWA KO.
NA-BLOCK SA HULING MENSAHE. ANO NA? INNER WORK PA SIGURO.
Sa tinagal-tagal ko sa komunidad na 'to,
wala namang nangyari.
Nagsimula nang magtanong ang mga tao
kung gumagana ang programa nila.
Parang wala akong sapat na oras.
Wala akong oras para sa ganito, ngayon na dapat.
Paulit-ulit lang sila sa kalokohan nila sa mirror exercise na 'to.
SAWANG-SAWA NA AKO SA PAG-UPO AT PAGGAWA NG MIRROR EXERCISES.
Paano tayo magkakaroon ng usapan kung panay lang ang sagot n'yo?
Pangako nila, "Kung sasali ka sa grupo namin…"
Kung hahayaan mong sundan ang landas ng Twin Flame Ascension…
Kung talagang gagawin mo ang kursong ito.
"Gawin mo ang mirror exercise."
Gamitin mo ang mirror exercise.
"Gawin mo ang sinasabi namin."
Tinitiyak namin…
Walang duda.
Tiyak ang Harmonious Union.
Tinitiyak namin ang Harmonious Union.
"Magkakaroon kayo ng relasyon ng ultimate lover mo."
Makakamit mo ang pag-ibig. Ang romansang magpakailanman.
"Ang Twin Flame mo." Dito mauuwi ito, iyon ang pangako.
Pare-pareho lang ang bawat klase.
Parang wala naman tayong nalalagpasan.
Ginagawa ng lahat ang trabaho, at kami lang ni Anne ang pares, kaya,
ano'ng problema rito?
Welcome back sa isa na namang juicy
na klase ng Twin Flame Ascension School.
Kung wala kang nakukuhang twin flame, di ka na maniniwala, di ka na bibili.
Kaya kailangan niyang patunayan, "Gumagana ito, natatamo ito."
Kaya kailangan niyang ayusin.
Paano ko maaayos 'to para ipakitang gumagana talaga ito?
Kasama natin ngayon…
-Si Charlie, ang cute boy. -Napaka-cute.
-Kumusta kayo? -Hi.
-At kasama rin natin… -Ang ilang bago.
…pitong bagong Harmonious Twin Flame Unions.
Nagsimula silang mag-matchmake.
Oo, inisip nilang magandang ideya
na tingnan ang komunidad mo
at ipagpares ang mga magkakatulad na tao.
Ikaw, o ang twin flame mo, o pareho, ay ginamit ito,
sinunod ang landas na ito,
ginawa ang sinabi namin sa 'yo,
at nagkaroon ka ng Harmonious Union.
Mas madali. Makakahanap ako ng mga tao sa grupong
naniniwala na sa ideolohiya,
na masasabihan kong, "Ang totoo, may mensahe ang Diyos.
"At siya na talaga."
Nangako kami sa inyo. Nangako kami sa inyo,
sa dulo ng paglalakbay na ito,
magkakaroon kayo ng Harmonious Union.
At itong 14 na taong ito ay natagpuan na ang wakas nila,
nang sabay-sabay.
Hindi ito nagkataon lang.
Sa totoo lang, ang Twin Flames Universe ay magandang karanasan para sa akin.
-Kailangan ko ng pag-ibig. -Okay. Bigyan siya ng pag-ibig.
Gustong-gusto ko ang mga klase. Gustong-gusto ko ang lahat,
hanggang sabihin nilang, "Uy, ang taong ipinunta mo rito,
"ang taong gusto mo o iniisip mong lover mo,
"ay hindi para sa 'yo. Ito 'yon."
Gulat pa rin akong nangyari 'to.
Sabi nina Jeff at Shaleia,
na sinasabi raw ng mensahe ng Diyos,
sila raw ang twin flame ng isa't isa.
Lahat ng mga pagkakataong naging mabait ako kay Fabian,
biglang naging mga rason na ako talaga ang twin flame niya.
Hinimok nila siyang puntahan ako sa bahay ko,
na regaluhan ako, at maging,
"Ako ang para sa 'yo. Tayo nang dalawa."
At sabi ko, "Hindi, di ganito 'yon."
Sabi ko, "Ano?"
Nasa 80% ng Twin Flame private Facebook group,
pati ang inner circle nito, ang kababaihan.
Marami rito ang heterosexual na naghahanap ng lalaking partners.
Isa itong problema
kung nagsisimula kang pagtambalin ang mga tao sa isa't isa.
Hi sa inyo. Naka-live ba tayo?
-Mukhang live na tayo. "Live" raw. -Hi.
-"Live" na. -Okay.
Umuwi si Briana at sinabing, "Ma, may balita ako para sa 'yo.
"Nalaman ko na kung sino talaga ang twin flame ko.
"Isa ring babaeng bahagi ng Twin Flames Universe."
Hi sa inyo. Ako si Briana,
director of community development para sa Twin Flames Universe,
at kasama ko ang twin flame ko.
At sabi ko, "Sandali.
"Briana, babae 'to. Lesbiana ka ba?"
At sabi niya, "Hindi, di ako lesbiana."
Minahal ko nang todo ang pekeng twin flame ko.
Pinapalaya ko pa rin siya.
Pero, tinatanggap ko na ang katotohanang
lahat ng mga pangarap ko…
PAGBATI SA IKA-31 HARMONIOUS TWIN FLAME UNION!
matutupad sila, at iyon talaga ang gusto ko.
At mahirap tanggapin 'yon, pero sulit naman.
Iyon ang gusto ko, kaya…
Aniya, "Gusto kong tawirin ang bansa para makasama ang twin flame ko."
At sabi ko, "Walang masama sa pananatili rito, pag-uusap,
"at pag-unawa sa pinapasok mo."
Ayaw niyang gawin 'yon.
May na-book na siyang flight, at pupunta na siya.
Kaya umalis siya.
Alam ng Diyos ang tama. Ako, hindi.
Alam ng Diyos ang tama. At ayos lang.
Gulat na gulat ako,
tapos, nang sumunod na linggo, may klase
para i-film ang bagong Harmonious Unions,
ang mga bagong pares na pinagtambal.
Malinaw na di ako komportable roon.
Marie-Sophie, ano ang natutuhan mo sa klase ngayon?
Ano'ng natutuhan mo?
May mga narinig akong magaganda,
pero marami talaga akong mga pagdududa.
Hayaan mo lang ang mga pagdududa.
Gusto kong tanggapin ang kongklusyong si Fabian ang twin ko.
Iyan ang problema.
Oo.
Mag-isa ka ba?
-Hindi. -Sandali. Kasama mo ang Diyos, tama?
Alam mo na 'to. Kaya ka nga lumapit sa akin.
Para malaman ito.
Kaya ka sumali sa bawat klase, sinuong ang lahat ng hirap.
Nagpakita ka ngayon. Hindi ka masayang mag-isa, di ba?
Lagi kong pinipiling maging masaya, at masaya na ako.
At gusto kong manatiling maging masaya. At ayokong…
Sinungaling ka. Hindi ka masaya. Namamanhid ka.
Di ka magiging masaya nang walang twin flame.
Pero masaya ako.
Sawa na ako riyan, Marie-Sophie.
Sawa na ako sa kawalang-galang mo sa akin.
Paulit-ulit na lang.
Kung gano'n…
Hindi ako magpapaabuso sa 'yo, Marie-Sophie.
Hindi ka mas marunong sa Diyos,
at kailangan mong sumuko sa Kanya.
Hindi ko lang maintindihan dahil
sa loob ng halos dalawang taon, masaya ang karanasan ko.
At noon ko lang
napagtantong, "Mali ito."
At iyon na. Iyon na ang wakas.
Na-block na nila ako, bilang resulta. At tanggal na ako.
Matagal na napatahimik nina Jeff at Shaleia ang mga kritisismo
mula sa mga dating miyembro sa pagba-block sa kanila,
at minsan, pagpapadala sa kanila ng mga banta.
Nagbago 'yon nang lumabas ang artikulo ng VICE.
TRUE LOVE ANG PANGAKO NG SCHOOL NA ITO. ANI MGA ESTUDYANTE, GINAMIT LANG SILA.
Ang VICE article ang unang naglagay ng kritisismo mula sa mga dating miyembro
na ginagamit nina Jeff at Shaleia ang mga tao para kumita.
Na ina-isolate nila ang mga tao sa mga kaibigan at pamilya.
Lumabas ang artikulo at tinawag silang cult leaders.
ISANG MALAKING KULTO
Hi sa inyo, ako si Jeff,
at pag-uusapan natin ngayon kung paano inabandona ng VICE ang realidad
para tawagin akong cult leader, kaya natakot ang lahat
sa nakakatakot na sina Jeff at Shaleia.
Dapat nilang burahin ang artikulo dahil kasinungalingan 'yon,
at base sa mga source na nagsisinungaling sa inyo,
at alam n'yong nagsisinungaling sa inyo, sabi na namin sa inyo.
Alam nilang maliit na spiritual group tayo,
o akala nila, na mahina at basta na lang yuyuko
at tatanggapin ang mga kritisismo,
dahil makapangyarihan akong tao.
May makapangyarihan akong mensahe.
At gusto akong pigilan ng pagkamuhi ng mundo.
Pero puwede kayong humindi roon.
Masusundan n'yo ako nang ligtas.
Anuman ang sabihin ng mga sinungaling.
Sana i-like n'yo ang video na 'to.
Sana lumaban ka at sundan ako.
Salamat sa pagsali.
No'ng una, sabi ko, "Lintik, naunahan ako."
Pero napagtanto kong oportunidad nga ito,
dahil hindi natalakay ng VICE article ang maraming paksa
na interesado akong talakayin.
Kaya nilapitan ko sina Jeff at Shaleia.
Sabi ko, mula ako sa Vanity Fair.
May nabasa akong VICE article,
pero naisip kong may higit pa sa kuwento, at gusto kong matuto.
Talagang sinagot 'yon ni Jeff
at mabilis na nagpadala sa akin ng mahahabang e-mails.
Nagulat ako kung gaano kapositibo
at kasigla si Jeff mula sa umpisa.
Sabi nila, sasagutin nila ang kahit anong tanong.
Handa silang kausapin ako tungkol sa kahit anong gusto ko.
Sabi ko, gusto ko silang makilala,
at inimbitahan nila ako sa bahay nila sa Michigan.
Doon ako nakakita ng mga nakakabahalang bagay.
SUSUNOD…
Naisip ko, "Diyos ko, nandito talaga ako."
Masaya akong magsalita, pero ewan ko.
Wala sa realidad sina Jeff at Shaleia.
Diyos ko, twin flame sign na naman.
Pinalilibutan sila ng mga taong sinasamba sila.
Ano'ng meron ka rito?
Sabi ko, "Ano'ng ginagawa mo, Briana?
"Alam mo siguro, sa loob-loob mo, na kabaliwan 'to."
Mali.
Napakamakapangyarihan niya.
Estudyante kita. Di ikaw ang magtuturo sa akin.
May mga miyembrong na-pressure na magbago ng pronouns at gender identities nila.
Pagpilit sa mga taong baguhin ang kasarian nila, ano'ng masasabi mo?
Hinding-hindi.
Hinimok nila akong magpa-sex change.
Nakikita mo ako at sinasabi sa sarili mo, "Grabe, gusto ko kung ano siya.
"Gusto kong maging ganoon."
Pilit sila nang pilit,
at sabi ko, "Hindi, ayokong maging lalaki."
Alam ko kapag inis ang lalaki, gaya mo.
Pinipilit nina Jeff at Shaleia ang mga tao nang ilang buwan, o taon,
at sinisira ang sense of self nila.
Baka kulto ito.
Tingnan n'yo ang link sa baba.
Ang pagsasalin ng subtitle ay ginawa ni Jessica Ignacio
Mapanlikhang Superbisor Miray Lozada-Balanza